**FIȘA MĂSURII**

|  |  |  |
| --- | --- | --- |
| **Denumirea măsurii** | **Dezvoltarea durabilă a satelor** | |
| **Codul măsurii** | **Măsura M1/6B** | |
| **Tipul măsurii** | ⌧ **INVESTIȚII**  🞎 **SERVICII**  🞎 **SPRIJIN FORFETAR** | |
| 1. **Descrierea generală a măsurii**   **Obiectivul** acestei măsuri vizează îmbunătăţirea condițiilor de viață pentru populaţie, asigurarea accesului la serviciile de bază şi protejarea moştenirii culturale şi naturale din spaţiul rural în vederea realizării unei dezvoltări durabile.  Măsura are în vedere încurajarea dezvoltării satelor în principal pe baza patrimoniului cultural (imobil, mobil, imaterial) și natural local, respectiv prin dezvoltarea serviciilor de bază, în special a celor de agrement, cultural, turistic, și a infrastructurii aferente.  **Scopul** măsurii este încurajarea investițiilor în crearea, îmbunătățirea sau extinderea serviciilor locale de bază destinate populației rurale, a investițiilor de uz public în infrastructura de agrement, în informarea turiștilor și în infrastructura turistică la scară mică, acțiuni importante pentru stimularea unui stil de viață sănătos, dezvoltarea mediului de afaceri local și reprezintă elemente esențiale pentru creşterea calităţii vieţii și care pot conduce la inversarea tendințelor de declin economic, social și de depopulare a zonelor rurale. | | |
| 1. **Justificare și corelare cu analiza SWOT** | În cadrul analizei SWOT s-a identificat un patrimoniu bogat existent în teritoriu, **imobil** (castele și cetăți, conace, case memoriale, biserici și obiective religioase vechi, etc.), **mobil** (muzee, colecții, etc.), **imaterial** (tradiții, practici sociale, ritualuri si evenimente festive, tehnici și obiceiuri legate de meșteșuguri tradiționale, gastronomie tradițională, etc.) și **natural** (arii naturale protejate, situri Natura 2000, zone eco-turistice, etc.) însă starea precară a acestora, slaba documentare despre patrimoniul imaterial, întreținerea și starea deficitară a zonelor de arii naturale de înaltă valoare, respectiv lipsa unei abordări integrate în vederea valorificării acestora, pot conduce la degradarea și dispariția lor.  Întreținerea, refacerea și modernizarea acestui patrimoniu va asigura menținerea identității locale, a tradițiilor și a moştenirii spirituale și va stimula activitățile de turism rural, contribuind astfel la atractivitatea zonei și la creșterea economică în comunitățile locale.  Totodată în vederea asigurării unei dezvoltări a calității vieții în teritoriu considerăm necesare investițiile propuse prin această măsură, astfel încurajând acțiuni legate de îmbunătățirea sau extinderea serviciilor locale de bază destinate populației rurale, în special a celor de agrement și culturale, și a infrastructurii aferente.  Măsura va contribui la dezvoltarea turistică a zonei, atragerea turiștilor în teritoriu, respectiv va stimula dezvoltarea mediului antreprenorial pentru dezvoltarea unor servicii/produse complementare în turism cum ar fi: facilități de cazare, activități recreative, sportive, produse și activități meșteșugărești, etc.  Acțiunile măsurii contribuie la revitalizarea zonei și la promovarea turismului cultural și durabil. | |
| 1. **Obiectiv(e) de dezvoltare rurală al Reg. (UE) 1305/2013, art.4** | **Măsura contribuie la următoarele obiective de dezvoltare rurală:**  c) obținerea unei dezvoltări teritoriale echilibrate a economiilor şi comunităţilor rurale, inclusiv crearea şi menținerea de locuri de muncă. | |
| 1. **Obiectiv(e) specific(e) local(e) al(e) măsurii** | * Dezvoltarea durabilă a zonei * Întărirea coeziunii socio-economice și a identității teritoriale * Îmbunătățirea calității vieții * Creșterea atractivității și a accesibilității zonei * Conservarea patrimoniului local | |
| 1. **Contribuție la prioritatea/prioritățile prevăzute la art.5, Reg.(UE) nr.1305/2013** | P6: Promovarea incluziunii sociale, a reducerii sărăciei şi a dezvoltării economice în zonele rurale | |
| 1. **Corespondență cu obiectivele unui articol din Titlul III al Reg. (UE) nr. 1305/2013** | Măsura corespunde obiectivelor *art. 20 Servicii de bază și reînnoirea satelor în zonele rurale* din Reg. (UE) nr. 1305/2013 | |
| 1. **Contribuția la domeniile de intervenție prevăzute la art.5, Reg.(UE) nr.1305/2013** | Măsura contribuie la domeniul de intervenție principal:  6B) Încurajarea dezvoltării locale în zonele rurale; | |
| 1. **Contribuția la obiectivele transversale ale Reg.(UE) 1305/2013** | **Mediu și climă**  În vederea dezvoltării durabile a comunităților rurale, în sensul unei mai bune înțelegeri a asumării angajamentelor de mediu și a provocărilor privind schimbările climatice, investițiile legate de turism și patrimoniu natural vor încuraja practicarea unui turism responsabil care să evite degradarea zonelor naturale sensibile și, mai mult decât atât, promovarea acestora, contribuind inclusiv la promovarea biodiversității și generarea de venituri pentru locuitorii mediului rural. Totodată măsura încurajează folosirea surselor de energie regenerabilă.  **Inovare**  Sprijinul acordat pentru îmbunătățirea sau extinderea serviciilor locale de bază destinate populației rurale, investiții în infrastructura de agrement, în informarea turiștilor și în infrastructura turistică la scară mica, întreținerea, refacerea și modernizarea patrimoniului cultural și natural al satelor și susținerea investițiilor de promovarea și conservarea patrimoniului local sunt esențiale pentru dezvoltarea economică a zonelor rurale, întrucât permit afacerilor din mediul rural să se dezvolte şi încurajează spiritul antreprenorial şi inovator. | |
| 1. **Complementaritate cu alte măsuri din SDL** | Măsura este complementară altor măsuri prin faptul că beneficiarii direcți/indirecți vizați prin aceasta sunt incluși în categoriile de beneficiari direcți/indirecți (grupurile țintă) ai următoarelor măsuri din SDL:   * M2/6B - Valorificarea patrimoniului local și consolidarea identității locale * M3/6B – Dezvoltarea infrastructurii sociale | |
| 1. **Sinergia cu alte măsuri din SDL** | Măsura creează sinergie cu următoarele măsuri din SDL, prin contribuția fiecăreia la realizarea priorității **P6**:   * M2/6B - Valorificarea patrimoniului local si consolidarea identității locale * M4/6A - Înfiinţarea activităţilor neagricole * M5/6A - Dezvoltarea activităţilor neagricole * M3/6B – Dezvoltarea infrastructurii sociale | |
| 1. **Valoarea adăugată a măsurii** | | |
| * Măsura contribuie la dezvoltarea sustenabilă al identității locale prin prioritizarea investițiilor în conservarea patrimoniului local. * Măsura contribuie la dezvoltarea turismului, prin prioritizarea proiectelor care vizează informarea turiștilor și investiții în infrastructura turistică la scară mică. | | |
| 1. **Trimiteri la alte acte legislative** | | |
| Directiva 2000/60/CE a Parlamentului European şi a Consiliului din 23 octombrie 2000: Reg. (UE) nr.1407/2013 privind aplicarea art.107 și 108 din Tratatul privind funcționarea; Uniunii Europene referitor la ajutoarele de minimis; Reg.(UE)1303/2013, Reg.(UE) 1305/2013, Reg.(UE)nr.807/2014, Reg. de implementare (UE)808/2014; R (UE) nr.480/2014 de completare a R (UE) nr.1303/2013; L. nr.215/2001 a administrației publice locale – republicată, cu modificările și completările ulterioare; L. nr.422/2001 privind protejarea monumentelor istorice, cu modificările și completările ulterioare; L. nr.489/2006 privind libertatea religiei și regimul general al cultelor – republicată, cu modificările și completările ulterioare; HG nr.26/2000 cu privire la asociații și fundații, cu modificările și completările ulterioare; OUG. nrr.34/2006; HG nr.925/2006; OG.nr.8 din 23 ianuarie 2013 pentru modificarea şi completarea L. nr.571/2003 privind Codul fiscal şi reglementarea unor măsuri financiar-fiscale; Alte acte normative aplicabile în domeniul fiscal; OUG nr.195/2005 din 22 decembrie 2005 privind protecţia mediului; L. nr.265/2006 pentru aprobarea OUG. nr.195/2005 privind protecţia mediului | | |
| 1. **Beneficiari direcți/indirecți (grup țintă)** | | |
| 1. **Beneficiari direcți** | * Autorități publice locale sau asociațiile acestora (ADI-uri) * Instituții de cult * Instituții de învățământ locale * ONG înființate în baza legii 26/2000 * Cooperative | |
| 1. **Beneficiarii indirecți** | * Populația din teritoriu * Mediul privat din zonă (IMM-uri) | |
| 1. **Tip de sprijin (conform art. 67 din Reg. (UE) nr.1303/2013)** | | |
| * Rambursarea costurilor eligibile suportate şi plătite efectiv de solicitant * Plăţi în avans, cu condiţia constituirii unei garanții echivalente corespunzătoare procentului de 100% din valoarea avansului, în conformitate cu art.45(4) şi art.63 ale Reg.(UE) nr. 1305/2013 | | |
| 1. **Tipuri de acțiuni eligibile și neeligibile** | | |
| 1. **Tipuri de acțiuni eligibile** | | |
| * **Studii și investiții asociate cu întreținerea, refacerea și modernizarea patrimoniului cultural (imobil, mobil și imaterial) și natural al satelor, al peisajelor rurale și al siturilor de înaltă valoare naturală, inclusiv cu aspectele socioeconomice conexe, precum și acțiuni de sensibilizare ecologică:**   Restaurarea ecosistemelor naturale inclusiv zonele cu o valoare naturală mare; Restaurarea sau crearea de zone de sălbăticie; Crearea de rețele Natura 2000; Studii teritoriale pentru conceperea de măsuri locale agricole şi de mediu şi acţiuni de informare asupra măsurilor agricole şi de mediu; Activităţi de informare şi de creştere a conștientizării, de exemplu centre pentru vizitatori în zone protejate, acţiuni de publicitate, interpretare şi cărări tematice; Conservarea patrimoniului construit de dimensiuni mici; Acţiuni de inventariere pentru listarea locațiilor de patrimoniu cultural/natural; Întreținerea/dotarea muzeelor; Conservarea patrimoniului nematerial cum ar fi muzica, folclorul, etnologia (identificarea, documentarea, cercetarea, prezervarea, protecţia, promovarea, punerea în valoare, transmiterea, precum si revitalizarea diferitelor aspecte ale patrimoniu imaterial); Soluții pentru colectarea selectivă a deșeurilor; Etc.   * **Investiții de uz public în infrastructura de agrement, în informarea turiștilor și în infrastructura turistică la scară mică:**   Demarcarea zonelor turistice; Amenajarea de trasee turistice pentru drumeții/ cicloturism/echitație; Construirea, modernizarea și dotarea centrelor de informare turistică, informaţii şi îndrumare pentru vizitatori; Construirea de adăposturi şi facilități de siguranţa legate de turismul responsabil și durabil; Amenajarea sau modernizarea unor puncte de belvedere sau puncte de observație, dotarea unor puncte de geo-caching, etc.; Plasarea unor panouri informative, indicatoare, marcaje etc. (conectate la aplicație pe telefon unde pot fi găsite informații despre locul respectiv) ; Dezvoltarea sistemelor de rezervări online pentru servicii turistice; Etc.   * **Investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente:**   Investiţii în facilități care sprijină activităţi de recreație; Investiții în infrastructura educațională (dotare); Investiţii în stabilirea, extinderea şi modernizarea facilităților care furnizează servicii de bază (adică, pieţe locale, centre de comunitate, etc.); Dotarea unor ateliere pentru diferite meșteșuguri, șezători și alte activități culturale.; Etc.  Investiții în dotarea cu echipamente pentru servicii publice (buldoexcavatoare, autograder, vidanja, etc.)   * **Investiții în soluții publice de e-guvernare:**   Crearea de aplicații IT, soluții de guvernare online, digitalizare; Etc.   * **Investiții orientate spre transferul activităților și transformarea clădirilor sau a altor instalații aflate în interiorul sau în apropierea așezărilor rurale, în scopul îmbunătățirii calității vieții sau al creșterii performanței de mediu a așezării respective.** * **Investiții în crearea, îmbunătățirea și extinderea tuturor tipurilor de infrastructuri la scară mică, inclusiv investiții în domeniul energiei din surse regenerabile și al economisirii energiei.** | | |
| 1. **Tipuri de acțiuni neeligibile** | | |
| * Cheltuielile neeligibile generale care sunt prevăzute în capitolul 8.1 PNDR | | |
| 1. **Condiții de eligibilitate** | | |
| * Solicitantul să se încadreze în categoria beneficiarilor eligibili; * Solicitantul nu trebuie să fie în insolvență sau în incapacitate de plată; * Investiția să se încadreze în tipul de sprijin prevăzut prin măsură; * Investiția să se realizeze pe teritoriul GAL; * Investiția trebuie să demonstreze necesitatea, oportunitatea acesteia. | | |
| 1. **Criterii de selecție** | | |
| * Principiul adresării mai multor comune; * Principiul dezvoltării turismului durabil, ecoturismul; * Principiul sprijinirii acțiunilor inovative; * Principiul conservării patrimoniului local; * Principiul încurajării parteneriatelor public-privat; * Investiții în dotarea infrastructurilor educaționale; * Proiecte care includ folosirea surselor de energie regenerabilă. | | |
| 1. **Sume aplicabile și rata sprijinului:** | | |
| **Intensitatea sprijinului:**   * pentru operațiunile generatoare de venit: până la 90%; * pentru operațiunile generatoare de venit cu utilitate publică – până la 100%; * pentru operațiunile negeneratoare de venit: până la 100%.   **Valoarea sprijinului:** între 5.000 – 116,758.00 EUR/proiect | | |
| 1. **Indicatori de monitorizare** | | |
| Populație netă care beneficiază de servicii/infrastructuri îmbunătățite | | **20.000 loc.** |
| Număr proiecte inovative | | **3** |
| Cheltuieli publice totale | | **300.000 EUR** |